Lennart Rosenlew

Otto Lennart Rosenlew (19. huhtikuuta 1872 Pori – 28. heinäkuuta 1943 Suoniemi) oli suomalainen agronomi, maanviljelysneuvos ja kartanonomistaja. 

Rosenlewin vanhemmat olivat kauppaneuvos Fredrik Wilhelm Rosenlew ja Emma Karolina Björkman. Hän kävi oppikoulua vuoteen 1891 saakka ja valmistui agronomiksi Mustialasta 1895. Rosenlew teki opintomatkan Ruotsiin ja Tanskaan 1897.

Rosenlew omisti Suoniemellä Kauniaisten kartanon vuodesta 1896 ja Maurin tilan vuodesta 1910. Hän oli Suoniemen säästöpankin kamreerina vuodesta 1905, Suoniemen kunnanvaltuuston puheenjohtajana vuodesta 1919 ja Säästöpankkien Keskusosakepankin hallintoneuvoston jäsenenä vuodesta 1928.

Lennart Rosenlew oli naimisissa vuodesta 1901 Alice Löfhjelmin kanssa.

Katso myös
 Rosenlew (suku)

Lähteet

Aiheesta muualla 
 

Maanviljelysneuvokset
Suoniemen kunnanvaltuutetut
Suomalaiset maanviljelijät
Vuonna 1872 syntyneet
Vuonna 1943 kuolleet